CELEX: C2004/156/09
Language: el
Date: 2004-06-12 00:00:00
Title: Υπόθεση C-173/04 P: Αίτηση αναιρέσεως της Deutsche SiSi-Werke GmbH & Co. Betriebs KG κατά της αποφάσεως του Πρωτοδικείου των Ευρωπαϊκών Κοινοτήτων (δεύτερο τμήμα) της 28ης Ιανουαρίου 2004 στις συνεκδικασθείσες υποθέσεις T-146/02 έως T-153/02, Deutsche SiSi-Werke GmbH & Co. Betriebs KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που κατατέθηκε στις 8 Απριλίου 2004 (τηλεομοιοτύπημα: 6.4.04)

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/5
            
         Αίτηση αναιρέσεως της Deutsche SiSi-Werke GmbH & Co. Betriebs KG κατά της αποφάσεως του Πρωτοδικείου των Ευρωπαϊκών Κοινοτήτων (δεύτερο τμήμα) της 28ης Ιανουαρίου 2004 στις συνεκδικασθείσες υποθέσεις T-146/02 έως T-153/02, Deutsche SiSi-Werke GmbH & Co. Betriebs KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που κατατέθηκε στις 8 Απριλίου 2004 (τηλεομοιοτύπημα: 6.4.04)
   (Υπόθεση C-173/04 P)
   (2004/C 156/09)
   H Deutsche SiSi-Werke GmbH & Co. Betriebs KG, εκπροσωπούμενη από την δικηγόρο Anja Franke, Grünecker Kinkeldey Stockmair & Schwanhäusser, Maximilianstr. 58, D-80538 München, επικουρούμενη από τον σύμβουλο ευρεσιτεχνιών Martin Aufenanger, Maximilianstr. 58, D-80538 München, κατέθεσε στις 8 Απριλίου 2004 (τηλεομοιοτύπημα: 6.4.04), ενώπιον του Δικαστηρίου των Ευρωπαϊκών Κοινοτήτων αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων (δεύτερο τμήμα), της 28ης Ιανουαρίου 2004, στις συνεκδικασθείσες υποθέσεις T-146/02 έως T-153/02, Deutsche SiSi-Werke GmbH & Co. Betriebs KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα).
   Η αναιρεσείουσα ζητεί από το Δικαστήριο:
   
               1.
            
            
               να εξαφανίσει την απόφαση του Πρωτοδικείου της 28ης Ιανουαρίου 2004 στις συνεκδικασθείσες υποθέσεις υποθέσεις T-146/02 έως T-153/02 (1),
            
         
               2.
            
            
               να καταδικάσει το καθού και αναιρεσίβλητο στα έξοδα της παρούσας δίκης και στα έξοδα της ενώπιον του Πρωτοδικείου δίκης.
            
         Λόγοι της αναιρέσεως και κύρια επιχειρήματα:
   Η αίτηση αναιρέσεως βασίζεται σε παραβίαση του κοινοτικού δικαίου από το Πρωτοδικείο.
   
               —
            
            
               Το Πρωτοδικείο παραβλέπει τον τομέα των εμπορευμάτων, εξού και προκύπτουν οι μορφές συσκευασίας, οι οποίες, στο πλαίσιο του άρθρου 7 παράγραφος 1 στοιχείο β του κανονισμού 40/94, πρέπει να ληφθούν υπόψη, για σύγκριση, για την εκτίμηση του διακριτικού χαρακτήρα του προς καταχώρηση σήματος. Κατά την εκτίμησή του, το Πρωτοδικείο δεν λαμβάνει ως βάση τις μορφές συσκευασίας που υπάρχουν στην αγορά για τα συγκεκριμένως δηλωθέντα προϊόντα «ποτά με βάση χυμούς φρούτων, χυμοί φρούτων», αλλά γενικώς για «τρόφιμα σε υγρή μορφή». Δεν λαμβάνεται καθόλου υπόψη το ερώτημα κατά πόσον τα προς καταχώρηση σήματα διαφέρουν σε σχέση με τις συνήθεις συσκευασίες ποτών. Εξετάστηκαν μόνο οι πλασματικές βασικές μορφές των προς καταχώρηση σημάτων καθώς και ενδεχόμενη μελλοντική χρησιμοποίηση θυλακίων με βάση στηρίξεως για «ποτά με βάση χυμούς φρούτων, χυμούς φρούτων».
            
         
               —
            
            
               Εκκινώντας από την εν λόγω βάση εκτιμήσεως, το Πρωτοδικείο καθορίζει, ενόψει του απαιτουμένου χαμηλού βαθμού διακριτικού χαρακτήρα υπερβολικά υψηλό επίπεδο για τη διαμόρφωση των προς καταχώρηση σημάτων.
            
         
               —
            
            
               Κατά την εξέταση του γενικού συμφέροντος στο πλαίσιο του άρθρου 7 παράγραφος 1 στοιχείο β' του κανονισμού 40/94, το Πρωτοδικείο λαμβάνει απλώς υπόψη το γενικό συμφέρον ενδεχομένων ανταγωνιστών, ενώ δεν αξιολογείται η πραγματική κατάσταση, δηλαδή το γεγονός ότι η αναιρεσιβάλλουσα από δεκαετίες χρησιμοποιεί θυλάκια συσκευασίας με βάση στηρίξεως χωρίς να την μιμείται κανείς. Το γενικό συμφέρον του καταναλωτή ουδόλως λαμβάνεται υπόψη.
            
         
      (1)  Δεν δημοσιεύθηκε ακόμη στην Επίσημη Εφημερίδα των Ευρωπαϊκών Κοινοτήτων.